Macabeu (uga)

A uga macabeu ye una variedat d'uga blanca muit estendillada en Espanya, con probable orichen en a val d'Ebro u País Valenciano.

A planta ye d'alto rendimiento. Ye muit sensible a la botrytis cinerea, ye resistent a las cheladas y o suyo cautivo ye augmentando muito. Los suyos carrazos son d'una mida gran, lo barfuello fino y la color dorada.

Produce un vin con aroma delicau y color amarillenca palida palliza con tonos verdes. No gosan estar vins muito alcoholicos, estando entre 9 y 10,5%. En Catalunya s'emplega con a parellada y a xarel·lo como base ta o cava.

Se cautiva amplament en La Rioja, Rueda, Aragón, Catalunya y Lenguadoc.

En Aragón ye una d'as variedaz blancas autorizadas en os vins d'as denominacions d'orichen protechidas Calatayú, Campo de Borcha, Carinyena, Cava y Semontano y en as indicacions cheograficas protechidas vins d'a Tierra Baixo Aragón, Ribera d'o Galligo-Cinco Villas, Ribera de Xiloca, Valle d'a Cinca y Val de Xalón.

 Denominacions 
A denominación de macabeu ye documentada en Ayerbe. Atras denominacions, en catalán u castellano son: alcañol, alcañón (por entivocación con a variedat alcanyón, muit parellana), blanca de Daroca, charas Blanc, forcalla, gredelín, lardot, macabeo alcañol, maccabeu, perpignan, queue de Renard, rossan y viuna.

Categoría:Variedaz d'uga